CELEX: 32022R0806
Language: fi
Date: 2022-05-23 00:00:00
Title: Komission täytäntöönpanoasetus (EU) 2022/806, annettu 23 päivänä toukokuuta 2022, lopullisen polkumyyntitullin käyttöön ottamisesta Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa täytäntöönpanoasetuksen (EU) 2020/492 ja lopullisen tasoitustullin käyttöön ottamisesta Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa täytäntöönpanoasetuksen (EU) 2020/776 muuttamisesta sekä lopullisen polkumyyntitullin ja lopullisen tasoitustullin käyttöön ottamisesta Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa tekosaarelle, kiinteälle tai kelluvalle rakennelmalle tai muulle rakennelmalle, joka sijaitsee jäsenvaltion mannerjalustalla tai jäsenvaltion Yhdistyneiden kansakuntien merioikeusyleissopimuksen mukaisesti ilmoittamalla talousvyöhykkeellä

24.5.2022   
               
               
                  FI
               
               
                  Euroopan unionin virallinen lehti
               
               
                  L 145/20
               
            
         KOMISSION TÄYTÄNTÖÖNPANOASETUS (EU) 2022/806,
         annettu 23 päivänä toukokuuta 2022,
         lopullisen polkumyyntitullin käyttöön ottamisesta Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa täytäntöönpanoasetuksen (EU) 2020/492 ja lopullisen tasoitustullin käyttöön ottamisesta Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa täytäntöönpanoasetuksen (EU) 2020/776 muuttamisesta sekä lopullisen polkumyyntitullin ja lopullisen tasoitustullin käyttöön ottamisesta Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa tekosaarelle, kiinteälle tai kelluvalle rakennelmalle tai muulle rakennelmalle, joka sijaitsee jäsenvaltion mannerjalustalla tai jäsenvaltion Yhdistyneiden kansakuntien merioikeusyleissopimuksen mukaisesti ilmoittamalla talousvyöhykkeellä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’polkumyynnin vastainen perusasetus’, ja erityisesti sen 9 artiklan 4 kohdan ja 14 a artiklan
         ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (2), jäljempänä ’tukien vastainen perusasetus’, ja erityisesti sen 15 artiklan 1 kohdan ja 24 a artiklan,
         sekä katsoo seuraavaa:
         1.   VOIMASSA OLEVAT TOIMENPITEET JA MANNERJALUSTA TAI TALOUSVYÖHYKE
         
         1.1   Voimassa olevat toimenpiteet
         
         
                     (1)
                  
                  
                     Euroopan komissio, jäljempänä ’komissio’, otti 16. kesäkuuta 2020 käyttöön Kiinan kansantasavallasta, jäljempänä ’Kiina’, ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden, jäljempänä ’lasikuitukankaat’, tuonnissa lopullisen polkumyyntitullin komission täytäntöönpanoasetuksella (EU) 2020/492 (3), jäljempänä ’lasikuitukankaiden polkumyynnin vastainen asetus’ ja lopullisen tasoitustullin komission täytäntöönpanoasetuksella (EU) 2020/776 (4), jäljempänä ’lasikuitukankaiden tukien vastainen asetus’, jäljempänä ’voimassa olevat toimenpiteet’.
                  
               1.2   Mannerjalusta tai talousvyöhyke
         
         
                     (2)
                  
                  
                     Euroopan parlamentin ja neuvoston asetuksella (EU) 2018/825 (5), joka tuli voimaan 8. kesäkuuta 2018, jäljempänä ’kaupan suojatoimien nykyaikaistamispaketti’, sisällytettiin polkumyynnin vastaiseen perusasetukseen uusi 14 a artikla ja tukien vastaiseen perusasetukseen uusi 24 a artikla.
                  
               
                     (3)
                  
                  
                     Näiden artiklojen mukaan polkumyynti- tai tasoitustulli voidaan ottaa käyttöön myös mille tahansa tuotteelle, jota tuodaan polkumyynnillä tai tuetusti suuria määriä tekosaarelle, kiinteälle tai kelluvalle rakennelmalle tai muulle rakennelmalle, joka sijaitsee jäsenvaltion mannerjalustalla tai jäsenvaltion Yhdistyneiden Kansakuntien merioikeusyleissopimuksen, jäljempänä ’UNCLOS-sopimus’, mukaisesti ilmoittamalla talousvyöhykkeellä, jäljempänä ’mannerjalustan tai talousvyöhykkeen alue’ (6), jos tuonnista aiheutuu vahinkoa unionin tuotannonalalle.
                  
               
                     (4)
                  
                  
                     Saman artiklan mukaan komissio hyväksyy täytäntöönpanosäädökset, joissa säädetään polkumyyntitullien syntymisen edellytyksistä sekä tällaisten tuotteiden ilmoittamiseen ja tällaisten tullien maksamiseen, myös tullien kantamiseen, palauttamiseen ja peruuttamiseen, liittyvistä menettelyistä, jäljempänä ’tulliväline’, ja komissio ottaa tullit käyttöön vasta siitä päivämäärästä alkaen, jona tulliväline on toiminnassa. Tulliväline (7) on ollut toiminnassa 2. marraskuuta 2019 alkaen.
                  
               2.   MENETTELY
         
         2.1   Tutkimusten osittainen uudelleenaloittaminen
         
         
                     (5)
                  
                  
                     Komissio julkaisi 27. toukokuuta 2021 ilmoituksen (8) Kiinasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuontiin sovellettavien polkumyynti- ja tasoitustoimenpiteitä koskevien tutkimusten uudelleenaloittamisesta.
                  
               
                     (6)
                  
                  
                     Uudelleenaloittaminen rajoittui sen tarkasteluun, pitäisikö toimenpiteitä soveltaa Kiinasta ja Egyptistä, jäljempänä ’asianomaiset maat’, peräisin oleviin tiettyihin silmukka- ja/tai ristikudokseksi kudottuihin lasikuitukankaisiin, joita tuotiin suuria määriä mannerjalustan tai talousvyöhykkeen alueelle, koska tulliväline ei ollut käytössä, kun voimassa oleviin toimenpiteisiin johtaneet tutkimukset pantiin vireille, minkä takia komissio ei voinut päätellä, oliko tullien laajentaminen EU:n tullialueelta mannerjalustan tai talousvyöhykkeen alueelle asianmukaista.
                  
               
                     (7)
                  
                  
                     Komissiolla oli käytettävissään riittävä näyttö, joka osoitti, että Kiinasta ja Egyptistä peräisin olevia lasikuitukankaita tuotiin merkittäviä määriä sisäisen jalostusmenettelyn mukaisesti jalostettaviksi tuuliturbiinin lavoiksi, jotka sitten vietiin merituulipuistoihin mannerjalustan tai talousvyöhykkeen alueelle, ja että tuonnista aiheutui vahinkoa unionin tuotannonalalle. Osa tästä näytöstä saatiin EU:n tuotannonalalta. Asiakirja-aineistoon liitetty muistio, joka sisältää komission käytettävissä olevan näytön, oli asianomaisten osapuolten saatavilla.
                  
               2.2   Asianomaiset osapuolet
         
         
                     (8)
                  
                  
                     Komissio ilmoitti tutkimusten uudelleenaloittamisesta voimassa oleviin toimenpiteisiin johtaneessa tutkimuksessa yhteistyössä toimineille asianomaisille osapuolille eli Kiinan kansantasavallan edustustolle, Egyptin edustustolle, Kiinassa ja Egyptissä toimiville vientiä harjoittaville tuottajille ja niihin etuyhteydessä oleville yrityksille, unionin tuottajille, etuyhteydettömille tuojille unionissa ja käyttäjille unionissa.
                  
               
                     (9)
                  
                  
                     Asianomaisille osapuolille annettiin tilaisuus esittää näkökantansa kirjallisesti ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa uudelleenaloittamista koskevassa ilmoituksessa asetetussa määräajassa. Yksikään asianomaisista osapuolista ei pyytänyt kuulemista komission eikä kauppaan liittyvissä menettelyissä kuulemisesta vastaavan neuvonantajan kanssa.
                  
               2.3   Kyselyvastaukset
         
         
                     (10)
                  
                  
                     Komissio lähetti kyselylomakkeen asianomaisille osapuolille, jotka toimivat yhteistyössä tutkimuksissa, jotka johtivat voimassa oleviin toimenpiteisiin.
                  
               
                     (11)
                  
                  
                     Komissio sai vastaukset kyselylomakkeeseen neljältä unionin tuottajalta, unionin tuotannonalaa edustavalta järjestöltä ja yhdeltä käyttäjältä.
                  
               
                     (12)
                  
                  
                     Vientiä harjoittavat tuottajat eivät vastanneet kyselylomakkeeseen. Komissio ilmoitti Kiinan ja Egyptin edustustoille, että kiinalaisten ja egyptiläisten vientiä harjoittavien tuottajien riittämättömän yhteistyön vuoksi se aikoi soveltaa polkumyynnin vastaisen perusasetuksen 18 artiklaa ja tukien vastaisen perusasetuksen 28 artiklaa ja siten tehdä päätelmänsä käytettävissä olevien tietojen perusteella. Tähän ilmoitukseen ei saatu huomautuksia.
                  
               2.4   Tutkimusajanjakso
         
         
                     (13)
                  
                  
                     Tutkimusajanjakso oli sama kuin alkuperäisissä tutkimuksissa eli 1. tammikuuta 2018–31. joulukuuta 2018, jäljempänä ’alkuperäinen tutkimusajanjakso’.
                  
               2.5   Tutkimuksen kohteena oleva tuote
         
         
                     (14)
                  
                  
                     Tutkimuksen kohteena oleva tuote on sama kuin voimassa olevien toimenpiteiden käyttöönottoon johtaneiden tutkimusten kohteena ollut tuote eli Kiinan kansantasavallasta tai Egyptistä peräisin olevat jatkuvakuituisesta kiertämättömästä lasikuitulangasta ja/tai -esilangasta, joihin voi sisältyä muita elementtejä, silmukka- ja/tai ristikudokseksi kudotut kankaat, pois lukien kyllästetyt tai esikyllästetyt tuotteet ja seulakankaat, joiden silmäkoko on sekä pituudeltaan että leveydeltään suurempi kuin 1,8 mm ja jotka painavat enemmän kuin 35 g/m2, jäljempänä ’tutkimuksen kohteena oleva tuote’, jotka luokitellaan tällä hetkellä CN-koodeihin ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90, ja ex 7019 90 00 (Taric-koodit 7019610081, 7019610083, 7019610084, 7019620081, 7019620083, 7019620084, 7019630081, 7019630083, 7019630084, 7019640081, 7019640083, 7019640084, 7019650081, 7019650083, 7019650084, 7019660081, 7019660083, 7019660084, 7019691081, 7019691083, 7019691084, 7019699081, 7019699083, 7019699084, 7019900081, 7019900083 ja 7019900084).
                  
               2.6   Vireillepanoa koskevat huomautukset
         
         
                     (15)
                  
                  
                     Egyptin edustusto kyseenalaisti uusien säännösten eli polkumyynnin vastaisen perusasetuksen 14 a artiklan ja tukien vastaisen perusasetuksen 24 a artiklan laillisuuden UNCLOS-sopimuksen ja unionin tullisääntöjen nojalla.
                  
               
                     (16)
                  
                  
                     Komissio hylkäsi väitteen. Euroopan parlamentin ja neuvoston asetuksen (EU) N:o 952/2013 (9) 1 artiklan 2 kohdassa säädetään nimenomaisesti, että tiettyjä tullilainsäädännön säännöksiä voidaan soveltaa myös unionin tullialueen ulkopuolella erityislainsäädännön tai kansainvälisten yleissopimusten mukaisesti. UNCLOS-sopimus on osa unionin oikeutta. Talousvyöhykkeestä määrätään UNCLOS-sopimuksen V osassa, ja mannerjalusta sisältyy UNCLOS-sopimuksen VI osaan. UNCLOS-sopimuksen 56 artiklassa määritellään ”rannikkovaltion oikeudet, lainkäyttövalta sekä velvollisuudet talousvyöhykkeellä”, joihin sisältyvät tekosaarten, laitteiden ja rakennelmien rakentaminen ja käyttö. UNCLOS-sopimuksen 60 artiklan 2 kappaleessa määrätään, että ”rantavaltiolla on tällaisiin tekosaariin, laitteisiin ja rakennelmiin nähden yksinomainen lainkäyttövalta, joka käsittää muun muassa tulli-, vero-, terveydenhoito-, turvallisuus- ja maahanmuuttolakeja ja -määräyksiä koskevan lainkäyttövallan”. Tähän määräykseen sisältyvä luettelo ei ole tyhjentävä. UNCLOS-sopimuksen 80 artiklan nojalla sen 60 artiklaa sovelletaan myös mannerjalustaan. Kansainvälinen merioikeustuomioistuin on antanut lisäohjeita edellä mainitusta UNCLOS-sopimuksen määräyksestä. Se totesi asiassa M/V Saiga annetussa tuomiossa, että rannikkovaltiolla on yksinomaisella talousvyöhykkeellään lainkäyttövalta soveltaa tullilakeja ja -määräyksiä tekosaariin, laitteisiin ja rakennelmiin (60 artiklan 2 kohta). Tuomioistuimen mukaan yleissopimuksessa ei anneta rantavaltiolle oikeutta soveltaa maansa tullilakeja sellaisiin yksinomaisen talousvyöhykkeen osiin, joita ei ole mainittu edellä (10). Tämän perusteella unionilla on UNCLOS-sopimuksen nojalla toimivalta kantaa polkumyynti- ja tasoitustulleja, jotka ovat osa näitä tulli- ja verolakeja ja -määräyksiä. Unionin sääntelyvalta ulottuu myös alueille, joilla jäsenvaltioilla on kansainvälisen julkisoikeuden nojalla suvereniteettioikeuksia (11). Yhteenvetona komissio päätteli, että Egyptin edustuston pyyntöä olla soveltamatta perusasetusten 14 a ja 24 a artiklaa ei ole syytä hyväksyä.
                  
               3.   ARVIOINTI
         
         3.1   Alustavat huomautukset
         
         
                     (17)
                  
                  
                     Komissio tutki muun muassa seuraavia tapahtumia alkuperäisen tutkimusajanjakson aikana:
                     
                                 —
                              
                              
                                 tutkimuksen kohteena olevan tuotteen jälleenvienti unionin tullikoodeksissa (12) tarkoitetulla tavalla mannerjalustan tai talousvyöhykkeen alueelle;
                              
                           
                                 —
                              
                              
                                 tutkimuksen kohteena olevan tuotteen lähettäminen suoraan asianomaisista maista mannerjalustan tai talousvyöhykkeen alueelle ja
                              
                           
                                 —
                              
                              
                                 sellaisten lopputuotteiden, joihin tutkimuksen kohteena oleva tuote sisältyy, vienti tai jälleenvienti EU:n tullialueelta mannerjalustan tai talousvyöhykkeen alueelle sekä siinä tapauksessa, että tutkimuksen kohteena oleva tuote luovutettiin ensin vapaaseen liikkeeseen EU:n tullialueella ja sisällytettiin sitten lopputuotteeseen, että siinä tapauksessa, että tutkimuksen kohteena oleva tuote sisällytettiin lopputuotteeseen eri tullimenettelyn mukaisesti (esimerkiksi unionin tullikoodeksissa tarkoitetun sisäisen jalostusmenettelyn mukaisesti).
                              
                           
               
                     (18)
                  
                  
                     Alun perin tutkimuksessa toimi yhteistyössä kaksi käyttäjää: Siemens Gamesa Renewable Energy, S.A, jäljempänä ’SGRE’, ja Vestas Wind Systems A/S, jäljempänä ’Vestas’. Tutkimusten uudelleenaloittamisen jälkeen ainoastaan SGRE vastasi kyselyyn.
                  
               
                     (19)
                  
                  
                     Kuten lasikuitukankaiden polkumyynnin vastaisen asetuksen johdanto-osan 469 kappaleessa ja lasikuitukankaiden tukien vastaisen asetuksen johdanto-osan 1079 kappaleessa todetaan, nämä kaksi käyttäjää ovat unionin suurimpien tuuliturbiinituottajien joukossa, ja ne käyttävät yhteensä yli 20 prosenttia koko unionin lasikuitukankaiden kysynnästä. Ne tuovat yhteensä yli 30 prosenttia kaikesta asianomaisista maista tulevasta tuonnista.
                  
               
                     (20)
                  
                  
                     Kuten lasikuitukankaiden polkumyynnin vastaisen asetuksen johdanto-osan 464 kappaleessa ja lasikuitukankaiden tukien vastaisen asetuksen johdanto-osan 1075 kappaleessa todetaan, tuuliturbiinien tuottajat ovat lasikuitukankaiden suurin käyttäjäryhmä, jonka osuus lasikuitukankaiden kysynnästä unionissa on noin 60–70 prosenttia. Muita käyttäjiä ovat veneiden valmistajat (noin 11 %), rekkojen valmistajat (noin 8 %) ja urheiluvälineiden valmistajat (noin 2 %) sekä putkien kunnostusjärjestelmien tarjoajat (noin 8 %).
                  
               
                     (21)
                  
                  
                     Tuuliturbiinien tuottajat käyttävät lasikuitukankaita tuulivoimalatornien lapojen valmistuksessa mantereella, josta tornit lähetetään asennettaviksi paikoilleen maalle tai merelle mannerjalustan tai talousvyöhykkeen alueelle.
                  
               
                     (22)
                  
                  
                     Lasikuitukankaiden polkumyynnin vastaisen asetuksen ja lasikuitukankaiden tukien vastaisen asetuksen taulukon 2 mukaan lasikuitukankaiden kokonaiskulutus tutkimusajanjaksolla oli 168 270 tonnia.
                  
               
                     (23)
                  
                  
                     Alkuperäisen tutkimuksen tutkimusajanjakson aikana Euroopan unionissa lisättiin merituulivoimakapasiteettia noin 2 600 megawattia. Yhden 8 megawatin merituuliturbiinin kolmeen lapaan tarvitaan 60 tonnia lasikuitukangasta. Sen vuoksi vuonna 2018 EU28-maiden merituulivoimaloihin tarvittiin noin 19 958 tonnia ja EU27-maiden vastaaviin voimaloihin noin 10 118 tonnia lasikuitukangasta.
                  
               3.2   Egypti
         
         
                     (24)
                  
                  
                     Vuonna 2018 Egyptistä ei tuotu lasikuitukangasta sisäisen jalostusmenettelyn mukaisesti. Paneurooppa-Välimeri-sopimuksen osapuolena Egypti hyötyy tullietuuskohtelusta. Sen vuoksi lasikuitukankaiden tuontiin sovelletaan 0 prosentin tullietuutta 5–7 prosentin suosituimmuustullien sijaan. Sen seurauksena vuonna 2018 osapuolilla ei ollut taloudellisia perusteita tuoda lasikuitukangasta sisäisen jalostusmenettelyn mukaisesti Egyptistä.
                  
               
                     (25)
                  
                  
                     Kyselyvastauksessaan SGRE ilmoitti, ettei se tuonut tutkimusajanjakson aikana Egyptistä peräisin olevia lasikuitukankaita käytettäviksi mannerjalustan tai talousvyöhykkeen alueella. Vestas ei toimittanut kyselyvastauksia, jotka selventäisivät tätä asiaa. Tältä osin komissio totesi, että Vestas ei alkuperäisenkään tutkimuksen aikana yksilöinyt Egyptistä peräisin olevaa tuontia erikseen. Alkuperäisessä tutkimuksessa toimitettujen tietojen ja etenkin egyptiläisten viejien suoraan toimittamien tietojen perusteella Vestas toi kuitenkin Egyptistä merkittäviä määriä lasikuitukankaita tavanomaisen menettelyn mukaisesti: sen osuus oli 5–8 prosenttia EU28-maiden tuonnista ja 2–5 prosenttia EU28-maiden kulutuksesta (13). Nämä osuudet olisivat huomattavasti suuremmat EU27-maiden lukuina.
                  
               
                     (26)
                  
                  
                     Samaan aikaan Vestas asensi vuonna 2018 merkittävästi uusia merituulivoimaloita, joiden osuus kaikista uusista merituulivoimaloista EU28- ja EU27-maissa oli 30–50 prosenttia. Tämä osoittaa, että suuria määriä egyptiläisiä lasikuitukankaita tuotiin mannerjalustan tai talousvyöhykkeen alueelle alkuperäisen tutkimuksen tutkimusajanjakson aikana. Asiakirja-aineistossa ei ole tietoja, jotka olisivat ristiriidassa tämän päätelmän kanssa.
                  
               
                     (27)
                  
                  
                     Päätelmää tukee myös se, että Egyptistä peräisin olevien lasikuitukankaiden tuonti tapahtui välittömästi toimenpiteiden käyttöönoton jälkeen sisäisen jalostusmenettelyn mukaisesti (yli 230 tonnia vuoden 2020 jälkipuoliskolla).
                  
               
                     (28)
                  
                  
                     Sen vuoksi komissio päätteli käytettävissä olevan näytön perusteella, että Egyptistä tuotiin suuria määriä mannerjalustan tai talousvyöhykkeen alueelle, mikä pahensi jo alkuperäisessä tutkimuksessa todettua vahinkoa.
                  
               3.3   Kiina
         
         
                     (29)
                  
                  
                     Kiinasta tuotiin vuonna 2018 lasikuitukankaita sisäisen jalostusmenettelyn mukaisesti 5 343 tonnia. Tästä määrästä jäsenvaltiot, joilla on merituulivoimaloita, toivat 4 835 tonnia, josta Yhdistyneen kuningaskunnan osuus oli 15 prosenttia.
                  
               
                     (30)
                  
                  
                     Kyselyvastauksessaan SGRE ilmoitti lasikuitukankaiden tuonnista Kiinasta unionin mannerjalustan tai talousvyöhykkeen alueelle sekä sisäisen jalostusmenettelyn että tavanomaisen menettelyn mukaisesti. Tutkimusajanjaksolla sisäisen jalostuksen määrä pelkästään EU27-maissa oli 1–3 prosenttia EU28-maiden lasikuitukankaiden kokonaiskulutuksesta ja 4–7 prosenttia lasikuitukankaiden kokonaistuonnista EU28-maissa (14). Tämä tarkoittaa, että EU27-maiden tuonnin ja kulutuksen osuus olisi tätäkin suurempi. Koska nämä määrät ylittävät vähimmäistason, ne ovat itsessään tarpeeksi merkittäviä aiheuttaakseen vahinkoa ja siten pahentavat jo alkuperäisessä tutkimuksessa todettua vahinkoa. Lisäksi komissio muistutti, että alkuperäisen tutkimuksen vahinkoanalyysi tehtiin kumuloimalla Egyptistä ja Kiinasta tuleva tuonti. Sen vuoksi mannerjalustan tai talousvyöhykkeen alueelle kohdistuvan tuonnin lisääntyminen voi vain pahentaa entisestään alkuperäisessä tutkimuksessa todettua vahinkoa.
                  
               4.   ILMOITTAMINEN
         
         
                     (31)
                  
                  
                     Osapuolille ilmoitettiin niistä olennaisista tosiasioista ja huomioista, joiden perusteella aiottiin laajentaa toimenpiteet koskemaan mannerjalustan tai talousvyöhykkeen alueelle tuotuja tiettyjä Kiinasta ja Egyptistä peräisin olevia silmukka- ja/tai ristikudokseksi kudottuja lasikuitukankaita. Osapuolille annettiin myös määräaika, jonka kuluessa ne voivat esittää huomautuksia ilmoituksesta.
                  
               
                     (32)
                  
                  
                     Lopullisia päätelmiä koskeneissa huomautuksissaan SGRE vaati, että komission olisi tehtävä perusasetusten mukaisesti kattava vahinkoanalyysi ennen kuin se voisi päättää toimenpiteiden laajentamisesta uudelle alueelle eli mannerjalustan tai talousvyöhykkeen alueelle. SGRE väitti lisäksi, että komissio tarkasteli vahinkoanalyysissään vain Kiinasta mannerjalustan tai talousvyöhykkeen alueelle vuonna 2018 tuotujen lasikuitukankaiden määrää eikä tutkinut tuonnin kehittymistä koko alkuperäisellä tarkastelujaksolla eli vuosina 2015–2018.
                  
               
                     (33)
                  
                  
                     Lisäksi SGRE väitti, että komission olisi pitänyt arvioida, oliko unionin edun mukaista ottaa käyttöön tällaista tuontia koskevia toimenpiteitä. Huomautuksissa väitettiin, että se, ettei unionin etu estänyt alkuperäisten toimenpiteiden käyttöönottoa, ei välttämättä tarkoita, ettei unionin etu estäisi toimenpiteiden laajentamista koskemaan mannerjalustan tai talousvyöhykkeen aluetta. SGRE väitti, että Kiinasta ja Egyptistä peräisin olevien lasikuitukankaiden tuontiin sovellettavien polkumyynti- ja tasoitustoimenpiteiden laajentaminen Kiinasta ja Egyptistä peräisin olevien lasikuitukankaiden tuontiin mannerjalustan tai talousvyöhykkeen alueelle ei olisi unionin edun mukaista, koska se olisi vastoin EU:n uusiutuvaa energiaa koskevaa politiikkaa, jolla parannetaan tuulienergian houkuttelevuutta ja kilpailukykyä siihen nykyisten markkinaolosuhteiden takia kohdistuvien hintapaineiden ja yleisten kannattavuusongelmien vuoksi. Se väitti myös, ettei unionin tuottajilla ole riittävästi tuotantokapasiteettia, jotta se voisi vastata kasvavaan kysyntään. Huomautuksissa todettiin, että sen jälkeen, kun polkumyynti- ja tasoitustoimenpiteet otettiin käyttöön vuonna 2020, EU:n lasikuitukankaiden tuotannonala ei ole lisännyt tuotantoaan ja tuotantokapasiteettiaan riittävästi kattaakseen lasikuitukankaiden kasvavan kysynnän EU:ssa. Komissio totesi, että tästä ei toimitettu mitään näyttöä lukuun ottamatta kaaviota, jossa esitettiin ennuste Euroopan merituulivoimaloiden määrästä vuosina 2020–2030.
                  
               
                     (34)
                  
                  
                     SGRE väitti myös, että Kiinasta ja Egyptistä peräisin olevien lasikuitukankaiden tuontiin sovellettavien polkumyynti- ja tasoitustoimenpiteiden laajentaminen Kiinasta ja Egyptistä peräisin olevien lasikuitukankaiden tuontiin mannerjalustan tai talousvyöhykkeen alueelle pakottaisi SGRE:n kaltaisen lasikuitukankaiden käyttäjän laajentamaan tai siirtämään merituuliturbiinien lapojen tuotannon EU-maista EU-maiden ulkopuolelle, mikä vaikuttaisi unionin työllisyystilanteeseen ja tavarantoimittajiin.
                  
               
                     (35)
                  
                  
                     SGRE väitti lisäksi, että Kiinasta ja Egyptistä peräisin olevien lasikuitukankaiden tuontiin sovellettavien polkumyynti- ja tasoitustoimenpiteiden laajentaminen Kiinasta ja Egyptistä peräisin olevien lasikuitukankaiden tuontiin mannerjalustan tai talousvyöhykkeen alueelle johtaisi siihen, että tarkasteltavana olevan tuotteen käyttäjien kustannukset kasvaisivat.
                  
               
                     (36)
                  
                  
                     Komissio huomautti, että uudelleenaloittamista koskevassa ilmoituksessa todettiin selvästi, että alkuperäisten tutkimusten uudelleenaloittaminen rajoittuu ainoastaan sen tutkimiseen, pitäisikö toimenpiteitä soveltaa Kiinasta ja Egyptistä peräisin oleviin lasikuitukankaisiin, joita tuotiin suuria määriä mannerjalustan tai talousvyöhykkeen alueelle. Tutkimuksen uudelleenaloittamiseen johtaneeseen asiakirja-aineistoon liitetyssä muistiossa vahvistettiin tutkimuksen rajoitettu laajuus. Tutkimuksen soveltamisala perustuu suoraan polkumyynnin vastaisen perusasetuksen 14 a artiklan ja tukien vastaisen perusasetuksen 24 a artiklan sanamuotoon ja on myös täysin yhdenmukainen kaupan suojatoimien nykyaikaistamista koskevan paketin johdanto-osan 24 kappaleen kanssa (15). Näissä säännöksissä edellytetty oikeudellinen vaatimus on, että tuote, jota tuodaan polkumyynnillä ja/tai tuetusti suuria määriä mannerjalustan tai talousvyöhykkeen alueelle, ”aiheuttaisi vahinkoa unionin tuotannonalalle”.
                  
               
                     (37)
                  
                  
                     Kuten uudelleenaloittamista koskevassa ilmoituksessa selvästi todetaan, tähän tutkimukseen johtaneen tilanteen erityispiirre oli, että 14 a ja 24 a artiklassa säädettyä tullivälinettä ei sovellettu alkuperäisen tutkimuksen vireillepanoajankohtana. 14 a artiklan 2 kohdan ja 24 a artiklan 2 kohdan nojalla tulliväline otettiin sittemmin käyttöön, mikä johti tutkimuksen uudelleenaloittamiseen. Kuten myös uudelleenaloittamista koskevassa ilmoituksessa määriteltiin, komissio kuitenkin sisällytti jo alkuperäisissä tutkimuksissa, jotka johtivat polkumyyntitullien ja tasoitustullien käyttöönottoon, tarkasteluunsa tarkasteltavana olevan tuotteen sisäisen jalostusmenettelyn mukaisesti tapahtuneen tuonnin ja päätteli, että unionin tuotannonalalle aiheutui merkittävää vahinkoa tarkastelujakson aikana. Alkuperäisissä tutkimuksissa tehty vahinkoanalyysi kattoi vuoden 2018 lisäksi koko tarkastelujakson eli vuodet 2015–2018. Tässä tutkimuksessa nojauduttiin näihin päätelmiin ja pyrittiin selvittämään, oliko tullit aiheellista laajentaa koskemaan mannerjalustan tai talousvyöhykkeen aluetta. Näin ollen se, että tuotteen suurten määrien tuomisesta polkumyynnillä tai tuetusti mannerjalustan tai talousvyöhykkeen alueelle aiheutuu vahinkoa unionille, vahvistettiin jo tullien käyttöönottoa koskevassa asetuksessa. Uudelleenaloitetussa tutkimuksessa vahvistettiin suuret tuontimäärät ja se, että nykyisten toimenpiteiden voimassaoloa on tarpeellista jatkaa unionin tuotannonalan suojelemiseksi.
                  
               
                     (38)
                  
                  
                     Ottaen huomioon tilanteen ja asiaa koskevan oikeudellisen vaatimuksen komissio hyödynsi tietoja, näyttöä ja havaintoja, jotka koskivat alkuperäisissä tutkimuksissa todettua vahinkoa. Tässä tutkimuksessa todettiin, että mannerjalustan tai talousvyöhykkeen alueelle tuotiin tuotteita polkumyynnillä ja tuetusti suuria määriä ja että se aiheutti lisävahinkoa unionin tuotannonalalle, koska se vain pahensi alan vahingollista tilannetta. Sen vuoksi edellä mainitut väitteet hylättiin.
                  
               
                     (39)
                  
                  
                     Mitä tulee väitteeseen, jossa todetaan, että unionin etua ei sisällytetty uudelleenaloitettujen tutkimusten soveltamisalaan, perusasetusten 14 a ja 24 a artiklassa ei viitata tarpeeseen arvioida unionin etua. SGRE ei esittänyt huomautuksia tästä asiasta tutkimuksen vireillepanon jälkeen. Komissio totesi, että unionin etua koskevat SGRE:n huomautukset ovat joko samankaltaisia kuin jo alkuperäisten toimenpiteiden käyttöönotosta annetuista asetuksissa esitetyt ja kumotut huomautukset tai niistä ei ole esitetty näyttöä. Siksi vahvistettiin komission arvio siitä, että nykyisten toimenpiteiden laajentaminen koskemaan mannerjalustan tai talousvyöhykkeen aluetta on aiheellista, ja esitetyt väitteet hylättiin.
                  
               5.   TOIMENPITEIDEN LAAJENTAMINEN
         
         
                     (40)
                  
                  
                     Edellä esitetyn perusteella Kiinan kansantasavallasta ja Egyptistä peräisin olevien jatkuvakuituisesta kiertämättömästä lasikuitulangasta ja/tai -esilangasta, joihin voi sisältyä muita elementtejä, kudottujen kankaiden, pois lukien kyllästetyt tai esikyllästetyt tuotteet ja seulakankaat, joiden silmäkoko on sekä pituudeltaan että leveydeltään suurempi kuin 1,8 mm ja jotka painavat enemmän kuin 35 g/m2, tuontia koskevat polkumyynti- ja tasoitustullit olisi otettava käyttöön myös Kiinan kansantasavallasta ja Egyptistä peräisin oleville jatkuvakuituisesta kiertämättömästä lasikuitulangasta ja/tai -esilangasta, joihin voi sisältyä muita elementtejä, kudotuille kankaille, pois lukien kyllästetyt tai esikyllästetyt tuotteet ja seulakankaat, joiden silmäkoko on sekä pituudeltaan että leveydeltään suurempi kuin 1,8 mm ja jotka painavat enemmän kuin 35 g/m2, jotka on tuotu tekosaarelle, kiinteälle tai kelluvalle rakennelmalle tai muulle rakennelmalle, joka sijaitsee jäsenvaltion mannerjalustalla tai jäsenvaltion UNCLOS-sopimuksen mukaisesti ilmoittamalla talousvyöhykkeellä.
                  
               
                     (41)
                  
                  
                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Otetaan käyttöön lopulliset polkumyynti- ja tasoitustullit Kiinan kansantasavallasta ja Egyptistä peräisin oleville jatkuvakuituisesta kiertämättömästä lasikuitulangasta ja/tai -esilangasta, joihin voi sisältyä muita elementtejä, silmukka- ja/tai ristikudokseksi kudotuille kankaille, pois lukien kyllästetyt tai esikyllästetyt tuotteet ja seulakankaat, joiden silmäkoko on sekä pituudeltaan että leveydeltään suurempi kuin 1,8 mm ja jotka painavat enemmän kuin 35 g/m2, jotka luokitellaan tällä hetkellä CN-koodeihin ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90, ja ex 7019 90 00 (Taric-koodit 7019610081, 7019610083, 7019610084, 7019620081, 7019620083, 7019620084, 7019630081, 7019630083, 7019630084, 7019640081, 7019640083, 7019640084, 7019650081, 7019650083, 7019650084, 7019660081, 7019660083, 7019660084, 7019691081, 7019691083, 7019691084, 7019699081, 7019699083, 7019699084, 7019900081, 7019900083 ja 7019900084) ja jotka jälleenviedään unionin tullikoodeksissa tarkoitetulla tavalla tekosaarelle, kiinteälle tai kelluvalle rakennelmalle tai muulle rakennelmalle, joka sijaitsee jäsenvaltion mannerjalustalla tai jäsenvaltion UNCLOS-sopimuksen mukaisesti ilmoittamalla talousvyöhykkeellä.
            
            
               2.   Otetaan käyttöön lopulliset polkumyynti- ja tasoitustullit Kiinan kansantasavallasta ja Egyptistä peräisin oleville jatkuvakuituisesta kiertämättömästä lasikuitulangasta ja/tai -esilangasta, joihin voi sisältyä muita elementtejä, silmukka- ja/tai ristikudokseksi kudotuille kankaille, pois lukien kyllästetyt tai esikyllästetyt tuotteet ja seulakankaat, joiden silmäkoko on sekä pituudeltaan että leveydeltään suurempi kuin 1,8 mm ja jotka painavat enemmän kuin 35 g/m2, jotka luokitellaan tällä hetkellä CN-koodeihin ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90, ja ex 7019 90 00 (Taric-koodit 7019610081, 7019610083, 7019610084, 7019620081, 7019620083, 7019620084, 7019630081, 7019630083, 7019630084, 7019640081, 7019640083, 7019640084, 7019650081, 7019650083, 7019650084, 7019660081, 7019660083, 7019660084, 7019691081, 7019691083, 7019691084, 7019699081, 7019699083, 7019699084, 7019900081, 7019900083 ja 7019900084) ja jotka vastaanotetaan tekosaarella, kiinteällä tai kelluvalla rakennelmalla tai muulla rakennelmalla, joka sijaitsee jäsenvaltion mannerjalustalla tai jäsenvaltion UNCLOS-sopimuksen mukaisesti ilmoittamalla talousvyöhykkeellä ja jotka eivät kuulu 1 kohdan soveltamisalaan.
            
            
               3.   Erityiset säännöt, jotka koskevat polkumyynti- ja tasoitustullien käyttöönottoa ja kantamista 1 ja 2 kohdan mukaisesti, vahvistetaan tullivälineen perustamisesta asetuksen (EU) 2016/1036 14 a artiklan ja asetuksen (EU) 2016/1037 24 a artiklan panemiseksi täytäntöön täytäntöönpanoasetuksessa (EU) 2019/1131.
            
            
               4.   Vapaasti unionin rajalla tullaamattomana -nettohintaan tai tapauksen mukaan vapaasti mannerjalustan tai talousvyöhykkeen rajalla tullaamattomana -nettohintaan sovellettavat lopulliset polkumyynti- ja tasoitustullit ovat jäljempänä lueteltujen yritysten tuottaman 1 ja 2 kohdassa kuvatun tuotteen osalta seuraavat:
               
                           Asianomainen maa
                        
                        
                           Yritys
                        
                        
                           Lopullinen polkumyyntitulli
                        
                        
                           Lopullinen tasoitustulli
                        
                        
                           Taric-lisäkoodi
                        
                     
                           Kiina
                        
                        
                           Jushi Group Co. Ltd;
                           Zhejiang Hengshi Fiberglass Fabrics Co. Ltd;
                           Taishan Fiberglass Inc.
                        
                        
                           69,0  %
                        
                        
                           30,7  %
                        
                        
                           C531
                        
                     
                           PGTEX China Co. Ltd; Chongqing Tenways Material Corp.
                        
                        
                           37,6  %
                        
                        
                           17,0  %
                        
                        
                           C532
                        
                     
                           Muut sekä tukien että polkumyynnin vastaisessa tutkimuksessa yhteistyössä toimineet yritykset, jotka luetellaan liitteessä I
                        
                        
                           37,6  %
                        
                        
                           24,8  %
                        
                        
                           Katso liite I
                        
                     
                           Muut polkumyynnin vastaisessa mutta ei tukien vastaisessa tutkimuksessa yhteistyössä toimineet yritykset, jotka luetellaan liitteessä II
                        
                        
                           34,0  %
                        
                        
                           30,7  %
                        
                        
                           Katso liite II
                        
                     
                           Kaikki muut yritykset
                        
                        
                           69,0  %
                        
                        
                           30,7  %
                        
                        
                           C999
                        
                     
                           Egypti
                        
                        
                           Jushi Egypt For Fiberglass Industry S.A.E; Hengshi Egypt Fiberglass Fabrics S.A.E.
                        
                        
                           20,0  %
                        
                        
                           10,9  %
                        
                        
                           C533
                        
                     
                           Kaikki muut yritykset
                        
                        
                           20,0  %
                        
                        
                           10,9  %
                        
                        
                           C999
                        
                     
            
               5.   Edellä 4 kohdassa tai liitteessä I tai II mainituille yrityksille määritetyn yksilöllisen polkumyynti- ja tasoitustullin soveltaminen edellyttää, että jäsenvaltioiden tulliviranomaisille esitetään pätevä kauppalasku, jossa on oltava kauppalaskun laatineen tahon nimellä ja tehtävänimikkeellä yksilöidyn työntekijän päiväämä ja allekirjoittama vakuutus seuraavassa muodossa: ”Allekirjoittanut vahvistaa, että tässä laskussa tarkoitetun, Euroopan unioniin vietäväksi myydyn (tarkasteltavana olevan tuotteen) (määrä) on valmistanut (yrityksen nimi ja osoite) (Taric-lisäkoodi) (asianomainen maa). Allekirjoittanut vakuuttaa, että tässä laskussa ilmoitetut tiedot ovat täydelliset ja paikkansapitävät.” Jos tällaista kauppalaskua ei esitetä, asianomaiseen yritykseen sovelletaan ”kaikkiin muihin yrityksiin” sovellettavaa tullia.
            
            
               6.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
            
            
               7.   Tapauksissa, joissa tiettyjen vientiä harjoittavien tuottajien tasoitustulli on vähennetty polkumyyntitullista, asetuksen (EU) 2016/1037 21 artiklan mukaiset palautusta koskevat pyynnöt käynnistävät kyseisen vientiä harjoittavan tuottajan osalta myös palautusta koskevan tutkimusajanjakson aikana vallitsevaa polkumyyntimarginaalia koskevan arvioinnin.
            
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä toukokuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 21.
         
            (2)  EUVL L 176, 30.6.2016, s. 55.
         
            (3)  Komission täytäntöönpanoasetus (EU) 2020/492, annettu 1 päivänä huhtikuuta 2020, lopullisen polkumyyntitullin käyttöön ottamisesta Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa (EUVL L 108, 6.4.2020, s. 1).
         
            (4)  Komission täytäntöönpanoasetus (EU) 2020/776, annettu 12 päivänä kesäkuuta 2020, lopullisen tasoitustullin käyttöön ottamisesta Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa ja lopullisen polkumyyntitullin käyttöön ottamisesta Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuonnissa annetun komission täytäntöönpanoasetuksen (EU) 2020/492 muuttamisesta (EUVL L 189, 15.6.2020, s. 1).
         
            (5)  Euroopan parlamentin ja neuvoston asetus (EU) 2018/825, annettu 30 päivänä toukokuuta 2018, polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta annetun asetuksen (EU) 2016/1036 ja muista kuin Euroopan unionin jäsenvaltioista tapahtuvalta tuetulta tuonnilta suojautumisesta annetun asetuksen (EU) 2016/1037 muuttamisesta (EUVL L 143, 7.6.2018, s. 1).
         
            (6)  Mannerjalusta käsittää sellaisten vedenalaisten alueiden merenpohjan ja sen sisustan, jotka ulottuvat aluemeren ulkopuolella maa-alueen luonnollisena jatkeena mannerreunuksen ulkoreunaan tai 200 meripeninkulman päähän perusviivoista, joista aluemeren leveys mitataan, jos mannerreunus ei ulotu näin kauas, ja talousvyöhyke määritellään aluemeren edustalla olevaksi alueeksi, joka ulottuu enintään 200 meripeninkulman päähän perusviivasta (ks. erityisesti UNCLOS-sopimuksen 55 artikla). Tekosaaret ovat veden pinnan yläpuolella olevia veden ympäröimiä maa-alueita, jotka eivät ole muodostuneet luonnollisesti vaan ihmisen rakentamisen tuloksena. Tällaisia saaria voidaan käyttää apuna merenpohjan tutkimisessa ja hyödyntämisessä tai energian tuottamisessa vedestä, virroista tai tuulesta. Niitä voidaan käyttää myös toimituspisteenä polkumyynti- tai tuetun tuonnin tuotteille, kuten putkille, joilla yhdistetään alustat mantereeseen tai pumpataan hiilivetyjä merenpohjasta, porauslaitteille ja -lautoille sekä tuuliturbiineille. Kiinteät tai kelluvat rakennelmat ja muut rakennelmat, mukaan lukien laitokset, ovat rakenteita, kuten merenpohjaan kiinnitettyjä tai kelluvia alustoja, jotka on tarkoitettu merenpohjan tutkimiseen tai hyödyntämiseen. Niihin kuuluvat myös rakenteet, joilla tuotetaan energiaa vedestä, virtauksista tai tuulesta. Tarkastelun kohteena oleva tuote voitaisiin toimittaa myös käytettäväksi tällaisilla rakennelmilla.
         
            (7)  Komission täytäntöönpanoasetus (EU) 2019/1131, annettu 2 päivänä heinäkuuta 2019, tullivälineen perustamisesta Euroopan parlamentin ja neuvoston asetuksen (EU) 2016/1036 14 a artiklan ja Euroopan parlamentin ja neuvoston asetuksen (EU) 2016/1037 24 a artiklan panemiseksi täytäntöön (EUVL L 179, 3.7.2019, s. 12).
         
            (8)  Ilmoitus Kiinan kansantasavallasta ja Egyptistä peräisin olevien tiettyjen silmukka- ja/tai ristikudokseksi kudottujen lasikuitukankaiden tuontiin sovellettavia polkumyynnin ja tukien vastaisia toimenpiteitä koskevien tutkimusten osittaisesta uudelleenaloittamisesta (EUVL C 199, 27.5.2021, s. 6).
         
            (9)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).
         
            (10)  Saint Vincent ja Grenadiinit v. Guinea, 1. heinäkuuta 1999, Kansainvälisen merimiestuomioistuimen (ITLOS) luettelo tapauksista, tapausnro 2.
         
            (11)  Asia C-6/04, komissio v. Yhdistynyt kuningaskunta [2005] ECJ1-9056, 117 kohta.
         
            (12)  Asetus (EU) N:o 952/2013.
         
            (13)  Tiedot esitetään vaihteluväleinä luottamuksellisuussyistä.
         
            (14)  Tiedot esitetään vaihteluväleinä luottamuksellisuussyistä.
         
            (15)  Asetus (EU) 2018/825.
      
      
         
            LIITE I
            Muut sekä tukien että polkumyynnin vastaisessa tutkimuksessa yhteistyössä toimineet yritykset
            
                        Yrityksen nimi
                     
                     
                        Taric-lisäkoodi
                     
                  
                        Changshu Dongyu Insulated Compound Materials Co., Ltd
                     
                     
                        B995
                     
                  
                        Changzhou Pro-Tech Industry Co., Ltd
                     
                     
                        C534
                     
                  
                        Jiangsu Changhai Composite Materials Holding Co., Ltd
                     
                     
                        C535
                     
                  
                        Neijiang Huayuan Electronic Materials Co., Ltd
                     
                     
                        C537
                     
                  
                        NMG Composites Co., Ltd
                     
                     
                        C538
                     
                  
                        Zhejiang Hongming Fiberglass Fabrics Co., Ltd
                     
                     
                        C539
                     
                  
      
      
         
            LIITE II
            Muut polkumyynnin vastaisessa mutta ei tukien vastaisessa tutkimuksessa yhteistyössä toimineet yritykset
            
                        Yrityksen nimi
                     
                     
                        Taric-lisäkoodi
                     
                  
                        Jiangsu Jiuding New Material Co., Ltd
                     
                     
                        C536